آناسی سمرقندلی شرف الدین لالا نین قیزی گؤوهر خاتون خوارزم خاندانیندان اوْلدوغونا گؤره، سولطان ولد دئیه آنیلدیغی ریوایت ائدیلمکده‌دیر. سولطان ولد، مولانانین ان چوْخ سئودیغی طلبه‌لریندن صلاح‌الدین زرکوبون قیزی، فاطمه خاتون ایله ائولنمیشدیر. بۇ خانیمیندان اولو عاریف چلبی دونیایا گئلمیشدیر. سولطان ولد، ایلک خانیمینین وفاتیندان سوْنرا ایکی کره داها ائولنمیش اوْلوب، بۇ ائولیلیکلردن ده شمس‌الدین امیر عابد، صلاح‌الدین امیر زاهد و حسام‌الدین امیر واجید دوغولموشدور. اولو عاریف چلبی، عابد چلبی و واجید چلبی شیخ اوْلموشدولار. سولطان ولد، حسام‌الدین چلبی‌نین ۱۲۸۴ تاریخینده وفاتی اوزره، مولوی شیخی اوْلدو و ۱۳۱۲ده کی وفاتینا قدر بۇ مقامدا قالدی. خلیفه‌لیگی دؤنمینده مولانانین دوشونجه‌لرینی تمل اولاراق مولویلیگی اؤزونه مخصوص قوراللاری، تؤرنلری اوْلان بیر طریقت دورومونا گتیرمیشدیر.